
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3005911/1429/0029 (1) 

Διατίμηση Οινοπνεύματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1, 2, 3, 4 και 6 του άρθρου 12 του 


Κώδικα των νόμων «περί φορολογίας του οινοπνεύματος» (Φ.Ε.Κ. 77/ 
18.2.1939) όπως έχουν τροποποιηθεί και συμπληρωθεί με το άρθρο 5 του 


Ν. 2776/1954 «περί τροποποιήσεως και συμπληρώσεως νόμων αρμοδιό¬ 
τητας του Γενικού Χημείου του Κράτους» (Φ.Ε.Κ. 43/13.3.1954 τεύχος 
Α') με την παράγραφο 3 του άρθρου 7 του Ν.Δ. 2633/1953 «περί τροπο¬ 
ποιήσεως και συμπληρώσεως του Κώδικα των νόμων «περί φορολογίας του 
οινοπνεύματος» (Φ.Ε.Κ. 293/29.10.53 τεύχος Α') και ετέρων νόμων αρ¬ 
μοδιότητας του Γενικού Χημείου του Κράτους, με την παράγραφο 2 του άρ¬ 
θρου 3 του Ν.Δ. 541/1941 «περί τροποποιήσεως και συμπληρώσεως δια¬ 
τάξεων τινων του Κώδικα των νόμων «περί φορολογίας του οινοπνεύματος» 
(Φ.Ε.Κ. 329/4.10.41 τεύχος Α’) και με την παράγραφο 1 του άρθρου 3 
του Ν.Δ. 2401/1953 «περί τροποποιήσεως και συμπληρώσεως του Κώ¬ 
δικα των νόμων «περί φορολογίας του οινοπνεύματος» (Φ.Ε.Κ. 119/ 
8.5.53 τεύχος Α') και ετέρων νόμων αρμοδιότητας, του Γενικού Χημείου 
του Κράτους. ,. 

2. Τις διατάξεις της παραγράφου 13 του άρθρου 15 του Κώδικα των νό¬ 
μων .«περί φορολογίας του οινοπνεύματος, όπως έχει τροποποιηθεί και συ¬ 
μπληρωθεί με την παράγραφο 1 του άρθρου 6 του Ν.Δ. 541/1941 
(Φ.Ε.Κ. 329/4.10.41 τεύχος Α') και όπως έχει αντικατασταθεί με την πα¬ 
ράγραφο 13 του άρθρου 2 του Α.Ν. 434/1945 «περί τροποποιήσεως και 
συμπληρώσεως ενίων διατάξεων νόμων αρμοδιότητας του Γενικού Χημείου 
του Κράτους» (Φ.Ε.Κ. 169/3.7.1945 τεύχος Α'). 

3. Τις διατάξεις της απόφασης 19546/3691/29.9.85 (Φ.Ε;Κ. 745/ 
31.10.86 τεύχος Β') των Τπουργών, Οικονομικών και Εμπορίου «Καθορι¬ 
σμός τιμής σταφιδοκάρπου Α.Σ.Ο. που προορίζεται για.την παραγωγή οι¬ 
νοπνεύματος». 

4. Τις διατάξεις του Ν. 1884/16.6.90 (Φ.Ε.Κ. 81/16.6.90 τεύχος 
Α'). 

5. Το άρθρο 1 παράγραφος 3η του Κανονισμού (ΕΟΚ) αριθμ. 1576/89 
του Συμβουλίου της 29ης Μαΐου 1989 και ειδικά το Παράρτημα I, που 
αφορά τα χαρακτηριστικά της αιθυλικής αλκοόλης γεωργικής προέλευ¬ 
σης. 

6. Τήν αριθ. 1567/2.4.1991 απόφαση της Επιτροπής Τιμών και Εισο¬ 
δημάτων. 

7. Το από 12.3.1991 πρακτικό της επιτροπής συντελεστών κοστολο¬ 
γίου οινοπνεύματος του άρθρου 125 του 284/1988 Προεδρικού Διατάγ¬ 
ματος (Φ.Ε.Κ. 128 και 165/1988 τεύχος Α'), αποφασίζουμε: 

1. Καθορίζουμε τη βιομηχανική τιμή και τις τιμές πωλήσεως του καθα¬ 
ρού και μετουσιωμένου (φωτιστικού) οινοπνεύματος καθώς και της απόλυ¬ 
της αλκοόλης. 

α. Διατίμηση καθαρού οινοπνεύματος: 

• Για το καθαρό οινόπνευμα που παράγεται από σταφίδα Α.Σ.Ο., μέλασσα, 
σύκα και τις υπόλοιπες πρώτες ύλες που επιτρέπονται για την παραγωγή 
του και για όλα τα οινοπνευματοποιία Β' κατηγορίας. 

Οι πιο κάτω αναφερόμενες τιμές δεν περιλαμβάνουν τον φόρο προστιθέ¬ 
μενης αξίας και επομένως στις αναγραφόμενες θα υπολογίζεται ο Φ.Π.Α. 
επί πλέον. 

(1) Τιμή χονδρικής πωλήσεως του αφορολογήτου καθαρού οιν/τος, 
δραχμές 220,00 για κάθε χιλιόγραμμο άνυδρου οιν/τος. 

(2) Τιμή χονδρικής πωλήσεως του καθαρού φορολογημένου οιν/τος, 
εκτός από τον ειδικό φόρο κατανάλωσης. 

- Για κάθε χιλιόγραμμο άνυδρου δραχμές 661 

- Για κάθε χιλιόγραμμο ένυδρου 95° δραχμές 611 

- Για κάθε χιλιόγραμμο ένυδρου 96° δραχμές 620,40 

(3) Τιμή χονδρικής πωλήσεως του καθαρού οιν/τος μαζί με τον ειδικό 
φόρο κατανάλωσης. 

- Για κάθε χιλιόγραμμο άνυδρου δραχμές 727,10 

-Για κάθε χιλιόγραμμο ένυδρου 95° δραχμές 672,10 

- Για κάθε χιλιόγραμμο ένυδρου 96° δραχμές 682,50 

Ο ειδικός φόρος κατανάλωσης που περιλαμβάνεται στις τιμές της περι- 

πτώσεως αυτής είναι: 

- Για κάθε χιλιόγραμμο άνυδρου δραχμές 66,10 

- Για κάθε χιλιόγραμμο ένυδρου 95° δραχμές 61,10 

- Για κάθε χιλιόγραμμο ένυδρου 96° δραχμές 62,10 

(4) Τιμή λιανικής πωλήσεως του καθαρού φορολογημένου οιν/τος. 

Για τους ποτοποιοΰς και φαρμακοποιούς που σύμφωνα με τις ισχύουσες 

διατάξεις του Κώδικα των νόμων «περί φορολογίας του οινοπνεύματος», 
ενεργούν τη λιανική πώληση του καθαρού οιν/τος, αναγνωρίζεται ποσοστό 
δέκα τοις εκατό (10%) που υπολογίζεται στην τιμή χωρίς Φ.Π.Α, πάνω 
στα τιμολόγια χονδρικής πωλήσεως του οιν/τος αυτού, των οινοπνευματο¬ 
ποιίαν Β' κατηγορίας ή των αποθηκών αποταμιεύσεώς τους. 

β. Διατίμηση απόλυτης αλκοόλης. 

(1) Τιμή χονδρικής πωλήσεως της φορολογημένης απόλυτης αλκοόλης 
που προορίζεται για βιομηχανικές ή βιοτεχνικές χρήσεις δραχμές 954,30 
για κάθε χιλιόγραμμο οινοπνευματικού βαθμού τουλάχιστον 99,3 0 Ο.Γ. 

(2) Η τιμή των δραχμών 954,30 για κάθε χιλιόγραμμο απόλυτης αλκο¬ 
όλης, είναι ενιαία και ισχύει για ολόκληρη τη χώρα, περιλαμβάνει δε όλα τα 
έξοδα διακινήσεως για τη διάθεση της απόλυτης αλκοόλης στην κατανά¬ 
λωση, δηλαδή το κόστος παραγωγής, φόρους και δικαιώματα που έχουν 
καταβληθεί, μεταφορικές δαπάνες, έξοδα πωλήσεως, προμήθεια αντιπρο¬ 
σώπων και κάθε άλλη δαπάνη, καθώς και το κέρδος εκτός από το ΦΠΑ. 

(3) Ως χονδρική πώληση θεωρείται η πώληση της απόλυτης αλκοόλης 
σε ποσότητα πενήντα (50) χιλιογράμμων τουλάχιστον. 

(4) Από τη διατίμηση εξαιρείται η χημικώς καθαρή απόλυτη αλκοόλη 
(ΡΚΟΑΝΑΕΙ5Ι) που προορίζεται για εργαστηριακή χρήση εφόσον είναι εμ¬ 
φιαλωμένη σε φιάλες χωρηί'.κότητας μέχρι και πέντε (5) λίτρων. 

γ. Διατίμηση μετουσιωμένου (φωτιστικού) οινοπνεύματος. 

Για το μετουσιωμένο (φωτιστικό) οινόπνευμα που προσφέρεται χύμα σε 
όσους δικαιούνται να το αγοράσουν, σύμφωνα με τις διατάξεις της απόφα¬ 
σής μας 8051/1917/10.5.1975 «περί διαθέσεως εμφιαλωμένου μετουσι- 
ωμένου (φωτιστικού) οινοπνεύματος (Φ.Ε.Κ. 580/75 τ.Β’) ορίζεται για 
όλα τα οινοπνευματοποιία Β’κατηγορίας και τα νεφτοποιεία, τιμή χονδρι¬ 
κής πωλήσεώς του, δραχμές 215,10 για κάθε χιλιόγραμμο ένυδρου οινο- 
πνευματικού βαθμού τουλάχιστο 93° ό.Γ. και με παράδοση στα εργαστή¬ 
ρια παραγωγής του. Στην τιμή αυτή δεν περιλαμβάνεται ο Φ.Π.Α., που θα 
προστεθεί στην τιμή αυτή. 

δ. Διατίμηση καθαρού οινοπνεύματος που προορίζεται για ειδικές μετου¬ 
σιώσεις. ’ 

Η τιμή του καθαρού αφορολόγητου οιν/τος που προορίζεται για ειδικές 
μετουσιώσεις, ορίζεται σε δραχμές 220,00 για κάθε χιλιόγραμμο άνυδρου. 

ε. Διατίμηση στεμφυλοπνεύματος. 

Η τιμή στην οποία έχουν υποχρέωση οι οινοπνευματοποιοί Β' κατηγο¬ 
ρίας να αγοράζουν το στεμφυλόπνευμα (σούμα) που τους παραδίνουν οι ετή¬ 
σιοι και διήμεροι οινοπνευματοποιοί Α' κατηγορίας, ορίζεται σύμφωνα με 
τις διατάξεις της παραγράφου 2 του άρθρου 9 του Κώδικα των νόμων «περί 
φορολογίας του οινοπνεύματος» όπως έχουν τροποποιηθεί με τις διατάξεις 
του Ν.Δ. 2401/1953, σε δραχμές 106,20 για κάθε χιλιόγραμμο άνυδρου 
οιν/τος, που παραδίνεται στα οινοπνευματοποιία Β' κατηγορίας. 

Ο Φ.Π.Α., για την αγορά του στεμφυλοπνεύματος, βαρύνει τους οινο- 
πνευματοποιούς Β' κατηγορίας. 

στ. Διατίμηση εμφιαλωμένου καθαρού οινοπνεύματος. 

Για το καθαρά οινόπνευμα οινοπνευματικού βαθμού τουλάχιστο 95° 
ΟΧ., που πρσφέρεται στην κατανάλωση εμφιαλωμένο, σύμφωνα με τις 
αποφάσεις μας 64630/11505/70 (Φ.Ε.Κ. 864/1970 τεύχος Β) και 
27723/4419/1972 από οποιαδήποτε άλλη ύλη και αν παραχθεί, ορίζο¬ 
νται τιμές διαθέσεώς του, ως εξής: 

(1) Χονδρική πώληση από τους εμφιαλωτές σε χονδρεμπόρους ή σε άλ¬ 
λους επαγγελματίες που ενεργούν τη λιανική πώληση του καθαρού οινο¬ 
πνεύματος εμφιαλωμένου, για κάθε φιάλη: 

- των 100 γραμμαρίων δραχμές 82 

- των 200 γραμμαρίων ' δραχμές 162 

- των 350 γραμμαρίων δραχμές 272 

- των 500 γραμμαρίων δραχμές 380 

(2) Τιμές χονδρικής πωλήσεως από χονδρεμπόρους σε επαγγελματίες 
λιανικής πωλήσεως, για κάθε φιάλη. 

-των 100 γραμμαρίων δραχμές 85 


- των 200 γραμμαρίων δραχμές 167 

- των 350 γραμμαρίων δραχμές 281 

- των 500 γραμμαρίων δραχμές 393 

(3) Οι ανωτέρω τιμές (1) και (2) χονδρικής πωλήσεως ισχύουν εφόσον 
γίνεται πώληση τουλάχιστον 48 φιαλών των 100 γραμμαρίων ή 10 φια¬ 
λών των 500 γραμμαρίων. 

(4) Οι ανωτέρω τιμές (1) και (2) προσαυξάνονται μόνο με το Φ.Π.Α. που 
βαρύνει τους αγοραστές. 

(5) Λιανική πώληση από τους επαγγελματίες εμφιαλωτές για κάθε 
φιάλη. 

Οι πιο κάτω τιμές των (5) και (6) περιλαμβάνουν και το Φ.Π.Α. που εί¬ 
ναι ίσος με τα 18/118 αυτών των τιμών. 

-των 100 γραμμαρίων δραχμές 105 

- των 200 γραμμαρίων δραχμές 207 

- των 350 γραμμαρίων δραχμές 347 

- των 500 γραμμαρίων δραχμές 484 

(6) Λιανική πώληση από επαγγελματίες κάθε είδους που δεν είναι εμφια- 
λωτές. 

- των 100 γραμμαρίων δραχμές 109 

- των 200 γραμμαρίων δροεχμές 212 

- των 350 γραμμαρίων δραχμές 358 

- των 500 γραμμαρίων δροεχμές 500 

(7) Οι ως άνω τιμές λιανικής πωλήσεως (5) και (6) του καθαρού οινο¬ 

πνεύματος εμφιαλωμένου περιλαμβάνουν κάθε δαπάνη του λιανοπωλητού 
δηλαδή τιμή χονδρικής πωλήσεως, Φ.Π.Α., πάνω στην τιμή λιανικής πω¬ 
λήσεως, μεταφορικά έξοδα μέχρι του καταστήματος, καθώς και το κέρδος 
του λιανοπωλητού. 

(8) Για τη διάθεση του εμφιαλωμένου καθαρού οιν/ος έχουν ισχύ εκτός 
από τις διατάξεις της αποφάσεώς μας αυτής και οι διατάξεις των αποφά- 
σεών μας 64360/11505/1970 (Φ.Ε.Κ. 864/1970 - τεύχος Β') και 
27723/4419/1972. 

ζ. Διατίμηση εμφιαλωμένου μετουσιωμένου (φωτιστικού) οιν/τος. 

Για το εμφιαλωμένο μετουσιωμένο (φωτιστικό) οινόπνευμα, οινοπνευμα- 
τικού βαθμού τουλάχιστο· 93° Ο.Ε., που προσφέρεται στην κατανάλωση 
σύμφωνα με τις διατάξεις της απόφασής μας 8051/1917/10.5.1975 
(Φ.Ε.Κ. 580/1975 - τεύχος Β') από οποιαδήποτε ύλη και αν παράγεται 
αυτό, ορίζονται τιμές διαθέσεώς του, ως εξής: 

(1) Τιμή χονδρικής πωλήσεως από τους εμφιαλωτές στους χονδρεμπό¬ 
ρους ή τους επαγγελματίες λιανικής πωλήσεως, για κάθε φιάλη: 

- των 200 γραμμαρίων δραχμές 63 

- των 350 γραμμαρίων δροεχμές 98 

- των 500 γραμμαρίων δραχμές 133 

- των 1000 γραμμαρίων δραχμές 259 

Οι ανωτέρω τιμές χονδρικής πωλήσεως ισχύουν εφόσον γίνει πώληση 

τουλάχιστο 24 φιαλών των 200 γραμμαρίων ή 16 φιαλών των 350 γραμ¬ 
μαρίων ή 12 φιαλών των 500 ή 1000 γραμμαρίων. 

Οι ανωτέρω τιμές προσαυξάνονται με το Φ.Π.Α., που βαρύνει τους αγο¬ 
ραστές. 

(2) Τιμή χονδρικής πωλήσεως από τους χονδρεμπόρους σε επαγγελμα¬ 
τίες λιανικής πωλήσεως, για κάθε φιάλη: 

- των 2β0 γραμμαρίων δραχμές 65 

- των 350 γραμμαρίων δραχμές 102 

- των 500 γραμμαρίων δραχμές 138 

-των 1000 γραμμαρίων δραχμές 269 

Οι ως άνω τιμές χονδρικής πωλήσεως ισχύουν εφόσον γίνει πώληση του¬ 
λάχιστο 24 φιαλών των 200 γραμμαρίων ή 16 φιαλών των 350 γραμμα¬ 
ρίων ή 12 φιαλών των 500 ή 1000 γραμμαρίων. 

Οι ανωτέρω τιμές προσαυξάνονται: 

- Με τις πραγματικές δαπάνες μεταφοράς του οιν/τος από το κατά¬ 
στημα του εμφιαλωτού στο κατάστημα του χονδρεμπόρου. 

- Με το Φ.Π.Α., που βαρύνει τον αγοραστή. 

(3) Τιμή λιανικής πωλήσεως για κάθε φιάλη. 

Οι πιο κάτω τιμές περιλαμβάνουν και το Φ.Π.Α., που είναι ίσος με τα 
18/118 αυτών των τιμών: 

- των 200 γραμμαρίων δραχμές 83 

-των 350 γραμμαρίων δραχμές 130 

- των 500 γραμμαρίων δραχμές 176 

-των 1000 γραμμαρίων δραχμές 343 

Οι ανωτέρω τιμές λιανικής πωλήσεως, περιλαμβάνουν την τιμή χονδρι¬ 
κής πωλήσεως, το Φ.Π.Α., το κέρδος του λιανοπωλητού και τις τυχόν με- 

ταφορικές δαπάνες στην περίπτωση μεσολαβήσεως χονδρεμπόρου μέχρι το 
κατάστημά του. 

Οι ως άνω τιμές λιανικής πωλήσεως προσαυξάνονται με τις πραγματικές 
δαπάνες, δαπάνες μεταφοράς του φωτιστικού οιν/τος στο κατάστημα του 
λιανοπωλητοΰ από κατάστημα χονδρεμπόρου που βρίσκεται στην ίδια πόλη 
ή σε πλησιέστερη πόλη από το κατάστημα αυτό. 

2. Διαφορές στις τιμές παραγωγής οιν/τος που θα καταβληθούν στο 
Ε.Τ.Ε.Ε.Φ.Ο. 

α. Οι διαφορές που θα προκύπτουν μεταξύ της τιμής παραγωγής του 
οιν/τος από άλλες, φτηνότερες από τη σταφίδα Α.Σ.Ο., πρώτες ύλες και 
που πρέπει να καταβληθούν στο ΕΤΕΕΦΟ, σύμφωνα με τις διατάξεις του 
άρθρου 12 παράγραφος 6 του Κώδικα των νόμων «περί φορολογίας του 
οιν/τος», όπως έχουν τροποποιηθεί με τις διατάξεις του άρθρου 3 παράγρ. 
1 του Ν.Δ. 2401/1953, βρίσκονται με την εφαρμογή των εξής τύπων: 

(1) Για το οινόπνευμα από σταφίδα ελευθέρου εμπορίου, σύκα ή μέλασσα. 
Διαφορά υπέρ ΕΤΕΕΦΟ 186,66120 - (Χ+95,41193) 

(2) Για το οινόπνευμα από οίνους ή επαναπόσταξη ημικαθαρού οινοπνεύ¬ 
ματος. 

Διαφορά υπέρ ΕΤΕΕΦΟ 186,60622 - (Α+84,68180) 

Όπου: 

186,66120 = Παριστά σε δραχμές το βιομηχανικό κόστος παραγωγής 
1 χιλιόγραμμου οιν/τος από σταφίδα ΑΣΟ και το οποίο κόστος περιλαμβά¬ 
νει την αξία της πρώτης ύλης, τις απομειώσεις μεταφοράς και αποθηκεύ- 
σεως και τα έξοδα βιομηχανοποιήσεως. 

X = Παριστά σε δραχμές την αξία της πρώτης ύλης που χρειάζεται για 
την παραγωγή 1 χιλιόγραμμου άνυδρου οιν/τος από σταφίδα ελεύθερου 
εμπορίου, σύκα ή μέλασσα και η οποία αξία περιλαμβάνει την τιμή αγοράς 
της πρώτης ύλης, τις μεταφορικές δαπάνες, τις απομειώσεις μεταφοράς και 
αποθηκεύσεως και τη φύρα αποστάξεως. 

Στην αξία αυτή δεν περιλαμβάνονται οι τόκοι. 

95,41193 = Παριστά σε δραχμές τα έξοδα βιομηχανοποιήσεως για την 
παραγωγή 1 χιλιόγραμμου άνυδρου οιν/τος από σταφίδα, σύκα ή μέλασσα 
και στα οποία έξοδα δεν περιλαμβάνονται οι αποσβέσεις. 

186,60622 = Παριστά σε δραχμές το βιομηχανικό κόστος παραγωγής 
οιν/τος προερχόμενο από οίνους ή ημικαθαρό οινόπνευμα και το οποίο κό¬ 
στος έχει διαμορφωθεί κατά τρόπο ώστε η τελική τιμή διαθέσεως του αφο¬ 
ρολογήτου οιν/τος από τις πρώτες ύλες αυτές, να εξομοιώνεται με την τιμή 
διαθέσεως του αφορολογήτου οιν/τος από σταφίδα ΑΣΟ. 

Α= Παριστά σε δραχμές την αξία της πρώτης ύλης (κόστος) που χρειάζε¬ 
ται για την παραγωγή 1 χιλιόγραμμου άνυδρου οινοπνεύματος προερχό¬ 
μενο από ή οίνους ή ημικαθαρό οινόπνευμα και η οποία αξία περιλαμβάνει 
την τιμή αγοράς της πρώτης ύλης, τις μεταφορικές δαπάνες και τις απομει- 
ώσεις (φύρες) μεταφοράς, αποθηκεύσεως και αποστάξεως. 

Στην αξία δεν περιλαμβάνονται οι τόκοι. 

84,68180 = Παριστά σε δραχμές τα έξοδα βιομηχανοποιήσεως, που 
χρειάζονται για την παραγωγή 1 χιλιόγραμμου άνυδρου οινοπνεύματος 
από στεμφυλόπνευμα ή οίνου ή ημικαθαρό οινόπνευμα και στα οποία έξοδα 
δεν συμπεριλαμβάνονται οι αποσβέσεις. 

β. Τρυγία 

Κατά την σύνταξη του κοστολογίου για τον καθαρισμό της βιομηχανικής 
τιμής του αφορολόγητου οινοπνεύματος από σταφίδα ΑΣΟ δεν έχει υπολο- 
γισθεί η ελάττωση του κόστους παραγωγής από την αξία της τρυγίας. Την 
τρυγία αυτή και τα υποπροϊόντα της θα μπορούν να τα επεξεργάζονται και 
να τα διαθέτουν ελεύθερα οι οινοπνευματοποιοί Β' κατηγορίας. 

γ. Απομειώσεις μεταφοράς και αποθηκεύσεως μέλασσας. 

Με την απαραίτητη προϋπόθεση πραγματοποιήσεως της για τη μέλασσα 
αναγνωρίζεται κατ’ ανώτατο όριο: 

- Απομείωση μεταφοράς ποσοστό 0,25% 

- Απομείωση αποθηκεύσεως ποσοστό 0,25% 

δ. Για τις πρώτες ύλες και το κάθε είδους οινόπνευμα που θα καταμετρη¬ 
θεί κατά την έναρξη ισχύος της παρούσας απόφασης οι άλλες τυχόν διαφο¬ 
ρές που θα καταβληθούν στο ΕΤΕΕΦΟΘα οριστούν με νεώτερη απόφασή 
μας. 

3. Επιβάρυνση της τιμής διαθέσεως του καθαρού οινοπνεύματος και της 
απόλυτης αλκοόλης, στην εγχώρια κατανάλωση για κάλυψη της διαφοράς 
μεταξύ της διαμορφούμενης τιμής παραγωγής και της μειωμένης τιμής 
διαθέσεως του φωτιστικού οινοπνεύματος δεν προβλέπεται στην παρούσα 
απόφαση. 

4. Προμήθεια οινοπνεύματος από τις Δημόσιες Αρχές ή τα Ν.Π.Δ.Δ.. Σε 
περίπτωση προμήθειας οινοπνεύματος από τις Δημόσιες Αρχές ή τα Νομικά 
Πρόσωπα Δημοσίου Δικαίου, οι τιμές του οιν/τος της απόφασής μας αυτής, 
αυξάνονται με τις νόμιμες κρατήσεις υπέρ των διαφόρων ταμείων, καθώς 


και Φ.Π.Α. που εισπράττουν και αποδίνουν αρμόδια ύστερα, οι οινοπνευμα- 
τοποιοί Β’ κατηγορίας. 

Η απόφαση αυτή, που θα ισχύοει από 3.4.1991 να δημοσιευθεί στην 
Εφημερίδα της Κυβερνήσεως. 

Αθήνα, 3 Απριλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. Α2 1038 (2) 

Όροι και προϋποθέσεις σύναψης νέων μισθώσεων ή ανανέωση μισθώσεων των 
καταστημάτων της Κ.Α.Θ. πλην καταστημάτων Οπωροκηπευτικών. 

ΟΙ ΥΠΟΥΡΓΟΙ 
ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβένηση και Κυβερνητικά Όργανα». 

2. Τις διατάξεις: 

α) Του Νόμου 1279/82 «δια ρύθμιση των μισθώσεων των καταστημά¬ 
των διάθεσης οπωροκηπευτικών προϊόντων των Κεντρικών Λαχαναγορών 
Αθηνών και Θεσσαλονίκης». 

β) Του άρθρ. 1 του Ν. 159/69 «για θέματα που αφορούν τις Κεντρικές 
Αγορές Αθηνών και Θεσσαλονίκης και κυρώσεις πράξεων Υπουργικού Συμ¬ 
βουλίου». 

γ) Του Β.Δ. 869/66 «περί της νομικής μορφής, διοικήσεως, διαχειρί- 
σεως και οργανώσεως της λειτουργίας της κεντρικής Λαχαναγοράς Θεσσα¬ 
λονίκης». 

3. Της παρ. 18 του άρθρ. 34 του Ν. 1845/89 «περί ρυθμίσεως των μι¬ 
σθώσεων των καταστημάτων κρεάτων και λοιπών χωρών της Κ.Α.Θ.». 

4. Την Α2 - 8730/6.8.90 κοινή απόφαση των Υπουργών Γεωργίας 
και Εμπορίου «όροι και προϋποθέσεις σύναψης νέων μισθώσεων και ανανέ¬ 
ωση μισθώσεων και ανανέωση μισθωτικών συμβάσεων των κατ/των οπω¬ 
ροκηπευτικών στον Ο.Κ.Λ.Α. και Κ.Α.Θ. 

5. Την Υ 1081/18.5.90 απόφαση του Πρωθυπουργού «ορισμός αρμο¬ 
διοτήτων του «αναπληρωτή Υπουργού Γεωργίας Παναγιώτη Χατζηνικο- 
λάου, αποφασίζουμε: 

Άρθρο 1. 

1. Από τη δημοσίευση αυτής της απόφασης τα κενά βοηθητικά καταστή¬ 
ματα και οι κενοί χώροι της Κεντρικής Αγοράς Θεσσαλονίκης, εκμισθώνο¬ 
νται με πλειοδοτικό διαγωνισμό κατόπιν αποφάσεως του Διοικητικού Συμ¬ 
βουλίου της Κ.Α.Θ.. Εκμίσθωση χώρων για κρατικές Υπηρεσίες, 
Ν.Π.Δ.Δ., Τράπεζες, ρυθμίζονται δι’ απευθείας συμφωνίας κατόπιν αποφά¬ 
σεων του Δ.Σ., της Κ.Α.Θ. 

2. Σε περίπτωση που παραμένουν κενά τα καταστήματα πέραν των 6 μη¬ 
νών και παρά τις δύο (2) τουλάχιστον ανακοινώσεις του οργανισμού για εκ¬ 
δήλωση ενδιαφέρονταος αυτά εκμισθώνονται άνευ ουδενός'περιορισμού και 
κατά κρίση του Δ.Σ. της Κ.Α.Θ. και για τη σύναψη νέων μισθώσεων σύμ¬ 
φωνα με τα οριζόμενα στο άρθρ. 4 της παρούσης. 

Άρθρο 2. 

Η διάρκεια των συναπτομένων μισθώσεων δε μπορεί να υπερβεί τα δύο 
(2) χρόνια και ανανεώνονται υποχρεωτικά σύμφωνα τις σχετικές διατάξεις 
του Ν. 1279/82 εφόσον συντρέχουν τα κωλύματα του άρθ. 4. Κατ’ εξαί¬ 
ρεση για την εκμίσθωση κρατικών Υπηρεσιών, Ν.Π.Δ.Δ., Τραπεζών κα¬ 
ταρτίζονται μισθώσεις μετά από αιτιολογημένη απόφαση του Δ.Σ. και πέ¬ 
ραν της διετίας, και πάντως όχι για διάστημα μεγαλύτερο της δετίας (5 
έτη). 

Άρθρο 3. 

Το ύψος του καταβαλλομένου μισθώματος κατά την ανανέωση καθορίζε¬ 
ται με απόφαση του Δ.Σ. της Κ.Α.Θ. και αναπροσαρμόζεται κατ’ έτος, επί¬ 
σης με απόφαση του Δ.Σ., και προσδιορίζεται από το ύψος του προϋπολογι¬ 
σμού ετησίων δαπανών του Οργανισμού. 

Άρθρο 4. 

Η σύμβαση μισθώσεως λύεται αυτοδίκαια χωρίς να χρειάζεται καταγγε¬ 
λία: 

α) Αν παρέλθει ο συμβατικός χρόνος διάρκειας της, διότι σιωπηρά παρά¬ 
ταση δεν επιτρέπεται. 

β) Αν ο μισθωτής ή μέλος της μισθώτριας εταιρείας έχει καταδικασθεί 
τελεσίδικα την τελευταία πενταετία για κακούργημα, πλαστογραφία, 
απάτη, υπεξαίρεση, κλοπή, καθώς και για κάθε παράβαση της περί της 
Κ.Α.Θ. ισχυούσης νομοθεσίας. 

γ) Αν ο μισθωτής παραβεί οποιονδήποτε όρο της μισθωτικής συμβάσεως 
και ιδιαίτερα αν υπομισθώνει ή παραχωρεί με οποιονδήποτε τρόπο το μί¬ 
σθιο. 

6) Αν ο μισωτής προσλάβει συνεταίρο ή μεταβάλει τη νομική μορφή της 
επιχείρησης ή σε περίπτωση διάρκειας τροποποιήσει το καταστατικό, χωρίς 
προηγούμενη έγκριση του Δ.Σ. της Κ.Α.Θ. 

ε) Αν το μίσθιο παραμείνει κλειστό χωρίς άδεια πέραν των 30 ημερών. 
Για το χρονικό διάστημα μεγαλύτερο των 30 ημερών η άδεια χορηγείται 
από τον Πρόεδρο του Δ.Σ. 

στ) Αν ο μισθωτής δεν τηρεί τους κανονισμούς λειτουργίας της Κ.Α.Θ. 
όπως αυτοί προσδιορίζονται με αποφάσεις του Δ.Σ. καθώς και το ωράριο 
λειτουργίας των καταστημάτων, όπως καθορίζεται με αποφάσεις του αρμο¬ 
δίου οργάνου. 

ζ) Αν δεν εκμεταλλεύονται το μίσθιο οι ατομικοί μισθωτές και οι μισθώ-, 
τριες εταιρείες για λογαριασμό τους, 
η) Αν ο μισθωτής πτωχεύσει. 
θ) Αν επέλθει λύση της μισθώτριας εταιρείας. 

Άρθρο 5. 

Ανανέωση της μίσθωσης 

1. Οι μισθώσεις ανανεώνονται όταν λήξουν με αποφάσεις του Δ.Σ. της 
Κ.Α.Θ., εφόσον κατά τη διάρκειά τους οι μισθωτές πληρούν τις ακόλουθες 
προϋποθέσεις: 

α) Δεν έχουν καταδικασθεί αμετάκλητα την τελευταία πενταετία για αδι¬ 
κήματα που προβλέπονται στην περ. β του προηγουμένου άρθρου. 

β) Να έχουν εξοφλήσει κάθε οφειλή τους προς την Κ.Α.Θ. από οποιαδή¬ 
ποτε αιτία. 

γ) Να μη έχει συντρέξει λόγος από τους οριζομένους στο άρθρο 4 και συ- 
νεπαγομένους την αυτοδίκαια λύση της μίσθωσης. 

2. Για την ανανέωση των συμβάσεων ή τη σύναψη νέων, ο ενδιαφερόμε¬ 
νος υποβάλλει αίτηση προς την Κ.Α.Θ. μαζί με τα παρακάτω δικαιολογη- 
τικά που πρέπει να έχουν εκδοθεί τον τελευταίο μήνα προς της υποβολής 
τους: 

α) Αντίγραφο ποινικού μητρώου ατομικό για τις προσωπικές εταιρείες 
και των νομίμων εκπροσώπων για τις ΕΠΕ και Α.Ε. 
β) Πιστοποιητικό μη πτωχεύσεων. 

γ) Πιστοποιητικό μεταβολών του καταστατικού της εταιρείας, 
δ) Βεβαίωση της Οικονομικής υπηρεσίας της Κ.Α.Θ. ότι δεν εκρεμούν 
οφειλές σ’ αυτή. 

ε) Πιστοποιητικό φορολογικής ενημερότητας. 

στ) Κάθε άλλο στοιχείο ή δικαιολογητικό που θα ζητήσει το Δ.Σ. 

Άρθρο 6. 

1. Επιτρέπεται η πρόσληψη συνεταίρων ή σύσταση ή τροποποίηση εται¬ 
ρείας από τους εγκατεστημένους στην Κ.Α.Θ. μετά από έγκριση του Δ.Σ. 
της Κ.Α.Θ. και εφόσον δεν έχει λυθεί η μίσθωση για λόγος που αναφέρονται 
στα σχετικά άρθρα της παρούσης. 

2. Σε περίπτωση αποχώρησης εταίρου υπεισέρχονται κατόπιν αποφά- 
σεως του Δ.Σ. της Κ.Α.Θ. στα δικαιώματα και τις υποχρεώσεις της μίσθω¬ 
σης οι άπομείναντες. 

3. Σε περίπτωση που ο μισθωτής προσλάβει συνεταίρο και κατόπιν αυτού 
αποχωρήσει προ της παρελεύσεως διετίας από την έγκριση της εταιρείας ο 
απομένων εταίρος υποχρεούται στην καταβολή ποινικής ρήτρας κατά μήνα 
μέχρι συμπληρώσεως της διετίας ίσης με το διπλάσιο του εκάστοτε κατα- 
βαλλομένου μηνιαίου μισθώματος. Το ίδιο ισχύει και σε περίπτωση προσω¬ 
πικών εταιρειών όταν γίνεται πρόσληψη νέου εταίρου και αποχώρηση πα¬ 
λαιού, έστω και ταυτοχρόνως. Στην περίπτωση αυτή η υποχρέωση καταβο¬ 
λής ποινικής ρήτρας βαρύνει την εταιρεία. 

4. Σε περίπτωση θανάτου μισθωτή, υποκαθίσταται κατόπιν αποφάσεως 
του Δ.Σ.,της Κ.Α.Θ. στη μίσθωση η σύζυγος και τα τέκνα του, εφόσον είναι 
ικανοί προς άσκηση του επαγγέλματος και δεν συντρέχουν κωλύματα. 

Άρθρο 7. 

Για τις επιχειρήσεις που έχουν μισθώσει καταστήματα με πλειοδοτικό 
διαγωνισμό ή υπάγονται στις διατάξεις του ως άνω Νόμου, και ο συμβατι¬ 
κός χρόνος διάρκειας της μίσθωσης κατά τη δημοσίευση της παρούσης απο¬ 
φάσεως δεν έχει λήξει εξακολουθεί να καταβάλλεται το συμβατικό μί¬ 
σθωμα, μέχρι του χρόνου λήξεως της μίσθωσης. Το ύψος του μηνιαίου μι¬ 
σθώματος για τις ανωτέρω επιχειρήσεις που ο συμβατικός χρόνος δεν έχει 
λήξει ή όταν λήξει, καθορίζεται με απόφαση του Δ.Σ. της Κ.Α.Θ. 

Άρθρο 8. 

Κατ’ εξαίρεση και κατά την πρώτη εφαρμογή της παρούσης απόφασης, 
για τη σύναψη της μισθώσεως των καταστημάτων της Κ.Α.Θ. που έληξαν 


με τη δημοσίευση του Ν. 1845/89 πρέπει ο ενδιαφερόμενος να υποβάλλει 
στο Δ.Σ. της Κ.Α.Θ. αίτημα με τα προβλεπόμενα στο άρθρο 5 δικαιολογη- 
τικά, μέσα σε τρεις (3) μήνες από τη δημοσίευση της απόφασης αυτής. 

Άρθρο 9. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1991 
ΟΙ ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΟΥ 

ΠΑΝ. ΧΑΤΖΗΝΙΚΟΛΑΟΥ Αθ. ΞΑΡΧΑΣ 

-♦- 

Αριθ. Ε3/1668/φ 40 (3) 

Συγκρότηση ομάδας εργασίας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.936/79 «Περί τροποποιήσεως και συμπληρώσες 
των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνητι¬ 
κών Οργάνων». 

3. Τις διατάξεις του Π.Δ. 397/88 «Περί Οργανισμού του Υπουργείου 
Εμπορίου». 

4. Τις διατάξεις του Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων». 

5. Την αριθ. Υ. 1060/4.5.90 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εμπορίου Σωτηρίου Χατ- 
ζηγάκη του Μιχαήλ». 

6. Την αριθ. Ε3/5362/7.8.90 κοινή απόφαση Αναπλ. Υπουργού 
Εμπορίου και Υφυπ. Οικονομικών. 

. 7. Την αριθ. Ε3/1255/6.3.91 απόφαση Αναπλ. Υπουργού Εμπορίου, 
αποφασίζουμε: 

Συγκροτείται υπό την Δ/νση Ρυθμισικών θεμάτων Εξωτερικού Εμπο¬ 
ρίου ομάδα εργασίας με σκοπό την παρακολούθηση της διακίνησης και 
εμπορία προϊόντων υψηλής τεχνολογίας ως ταύτα περιγράφονται στην Ε3/ 
1255/91 απόφαση Αν. Υπουργού και την χορήγηση των σχετικών αδειών 
εξαγωγής. 

Η ομάδα αυτή αποτελείται από τους κάτωθι υπαλλήλους της ανωτέρω 
Δ/νσης: 

1. Ιγγλέση Αργύριο 

2. Φλώκου Μαρία 

3. Αθανασίου Παναγιώτα 

4. Γιαννουλάτου Ρεγγίνα 

5. θεοδωρίκα Ασημίνα 

Η εν λόγω ομάδα τελεί υπό την επίβλεψη του εκάστοτε Δ/ντή της Δ/ 
νσεως Ρυθμιστικών Θεμάτων Εξωτερικού Εμπορίου, συνδέεται δε όσον 
αφορά θέματα διακινήσεως προϊόντων υψηλής τεχνολογίας με την Μόνιμη 
Ομάδα Εργασίας η οποία ορίσθηκε με την Β3ΔΦ 6747.2/400/ΑΣ 1171 
απόφαση Υπουργού Εξωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1991 

6 ΑΝΑΠΛ. ΥΠΟΥΡΓΟΣ 

Σ. ΧΑΤΖΗΓΑΚΗΣ 
-♦- 

Αριθ. Ε3 - 1669/Φ 40 (4) 

Καθορισμός διαδικασίας χορηγήσεως αδειών εξαγωγής. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.936/79 «Περί τροποποιήσεως και συμπληρώσες 
των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνητι¬ 
κών Οργάνων». 

3. Τις διατάξεις του Π.Δ. 397/88 «Περί Οργανισμού του Υπουργείου 
Εμπορίου». 

4. Τις διατάξεις του Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων». 

5. Την αριθ. Υ. 1060/4.5.90 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εμπορίου Σωτηρίου Χατ- 
ζηγάκη του Μιχαήλ». 

6. Την αριθ. Ε3/5362/7.8.90 κοινή απόφαση Αναπλ. Υπουργού 
Εμπορίου και Υφυπ. Οικονομικών. 

7. Την αριθ. πρωί. Β3 - 112/11.2.91 απόφαση του Αναπλ. Υπουργού 
Εμπορίου περί «Εξουσιοδότησης για υπογραφή εγγράφων*. 

8. Την Ε3/1255/91 Απόφαση Αναπληρωτή Υπουργού περί «ελέγχου 
διακινήσεως προϊόντων υψηλής τεχνολογίας. 

9. Το ΕΠ 197/54 έγγραφο του Υπουργείου Εμπορίου «Περί εξουσιοδο- 
τήσεως της Τραπέζης Ελλάδος για την έκδοση του Διεθνούς Πιστοποιητι¬ 
κού Εισαγωγής», αποφασίζουμε: 

Καθορίζουμε τη διαδικασία χορηγήσεως αδειών εξαγωγής και παρακο- 
λουθήσεως των εισαγωγών για προϊόντα και τεχνολογίες που επηρεάζουν, 
την Εθνική Ασφάλεια ως ακολούθως. 

Α. Εισαγωγές.. 0 

Η έκδοση του Διεθνούς Πιστοποιητικού-.Εισαγωγής, (ΙΝΤΕΚΝΑ- 
ΤΙΟΝΑΕΙΜΡΟΚΤ ΕΕΚΤΙΕΙΟΑΤΕ) θα γίνεται όπου απαιτείται από τη Δ/ 
νση Ρυθμιστικών Θεμάτων Εξωτερικού Εμπορίου κατόπιν σχετικής αιτή- 
σεως του εισαγωγέως. 

Μετά την πραγματοποίηση της εισαγωγής ο εισαγωγέας υποχρεούται να 
προσκομίσει στην παραπάνω Δ/νση αντίγραφο αδείας εκτελωνισμού Τρα¬ 
πέζης εις την οποία θα αναγράφεται ότι τα εν λόγω είδη απαγορεύεται να 
επανεξαχθούν χωρίς άδεια του ΥΠ - ΕΜ, καθώς και αντίγραφο Διασ/σεως 
εισαγωγής (σχετικά αντίγραφα Ε.Δ.Ε.) των περιγραφομένων στο Διεθνές. 

Πιστοποιητικό Εισαγωγής ειδών προς συμπλήρωση του σχετικού φακέλ- 
λου. Η διαδικασία έκδοσης πιστοποιητικού εισαγωγής από την Τράπεζα 
της Ελλάδος καταργείται. 

Β. Εξαγωγές. 

Η χορήγηση αδειών εξαγωγής των προϊόντων που αναφέρονται στο συ¬ 
νημμένο πίνακα της Ε3/1592/91 αποφάσεως Αναπλ. Υπουργού Εμπο¬ 
ρίου θα πραγματοποιείται ως ακολούθως: 

Ο ενδιαφερόμενος πρέπει να υποβάλει στη Δ/νση Ρυθμιστικών θεμάτων 
Εξωτερικού Εμπορίου αίτηση χορηγήσεως αδείας εξαγωγής στην οποία θα 
περιλαμβάνονται τα ακόλουθα στοιχεία: 

1. Πλήρη αναλυτικά στοιχεία του εξαγωγέα (ονοματεπώνυμο, διεύ¬ 
θυνση, τηλέφωνο, ΓΑΧ κ.λπ. 

2. Πλήρη αναλυτικά στοιχεία του αγοραστή (τα ίδια ως οινωτέρω). 

3. Πλήρη αναλυτικά στοιχεία του τελικού παραλήπτη (τα ίδια ως ανω¬ 
τέρω) σε περίπτωση που είναι διαφορετικός από τον αγοραστή (όπου απαι- 
τούνται). 

4. Τα Τελωνεία εξαγωγής από τα οποία θα διενεργηθεί η ζητουμένη 
πράξη. 

Επίσης η ως άνω αίτηση θα συνοδεύεται από τα κατά περίπτωση αιτού- 
μενα δικαιολογητικά (Διεθνές Πιστοποιητικό Εισαγωγής, Πιστοποιητικό 
Τελικού Χρήστη κ.ο.κ.) καθώς και τεχνική περιγραφή των ειδών που πρό¬ 
κειται να εξαχθούν, σύμφωνα και με περαιτέρω τεχνικές οδηγίες που θα χο¬ 
ρηγούνται στους ενδιαφερομένους από την υπηρεσία μας. 

Η Διεύθυνση Ρυθμιστικών θεμάτων Εξωτερικού Εμπορίου προκειμένου 
να εκδώσει τη σχετική άδεια λαμβάνει υπ’ όψη όπου αυτό απαιτείται σχετι¬ 
κές γνωματεύσεις της Υπηρεσίας Πολεμικής Βιιομηχανίας του Υ.Ε.Θ.Α. ή 
κατά περίπτωση της Γενικής Γραμματείας Έρευνας και Τεχνολογίας του 
ΥΒΕΤ και της Β3 Δ/νσεως Διεθνών Οικονομικών Οργανισμών του ΥΠ. 
ΕΞ. 

Ειδικώτερα για αμιγώς στρατιωτικό υλικό η σύμφωνη γνώμη της 
ΥΕΘΑ ΥΠΟΒΙ καθώς και ο έλεγχος εκ μέρους, της του Τελικού χρήστη, 
αποτελούν απαραίτητη προϋπόθεση της σχετικής αδείας εξαγωγής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1991 

Ο ΑΝΑΠΛ. ΥΠΟΥΡΓΟΣ 

Σ. ΧΑΤΖΗΓΑΚΗΣ 
- Ψ- 

Αριθ. 2728 (5) 

Σύσταση στο Ν. Λέσβου ίδιου νομικού προσώπου με την επωνυμία «Σχο¬ 
λική Επιτροπή Δημοτικού Κοινότητας Αργέννου». 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώδικα. 

2. Τις διατάξεις του άρθρου 5 του Ν. 1894/90 όπου ορίζεται ότι συνι- 
στώνται δημοτικά ή κοινοτικά Νομικά Πρόσωπα με την επωνυμία «Σχολι¬ 
κές Επιτροπές». 

3. Την 9/91 απόφαση του Κοινοτικού Συμβουλίου της Κοινότητας Αρ¬ 
γέννου, αποφασίζουμε: 


1. Συσιστούμε στην Κοινότητα Αργέννου Νομού Λέσβου Ιδιο νομικό πρό¬ 
σωπο με την ονομασία «Σχολική Επιτροπή Δημοτικού Κοινότ. Αργέννου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές δα¬ 
πάνες καθαριότητας θέρμανσης, φωτισμού, ύδρευσης, τηλεφώνου αποχέ¬ 
τευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδακτη¬ 
ρίων. 

γ) Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους και 
γενικότερα η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Ν.Π. διοικείται από 7/μελές Δ.Σ. αποτελούμενο από τον εκάστοτε 
Πρόεδρο Κοινότητας Αργέννου, ως Πρόεδρο και δύο (2) Κοιν. Συμβούλους 
που ορίζονται από το Κοινοτικό Συμβούλιο τον Δ/ντή του Δημοτικού Σχο¬ 
λείου Αργέννου ένα εκπρόσωπο του Συλλόγου Γονέων καΓ Κηδεμόνων του 
Δημ. Σχολείου ένα δημότη της Κοινότητας κατά προτίμηση γυναίκα. 

4) η θητεία του πρώτου Δ.Σ. λήγει με τη λήξη της παρούσας κοινοτικής 
περιόδου. 

Η θητεία των μελών του Διοικ. Συμβουλίου ακολουθεί την κοινοτική πε¬ 
ρίοδο. 

5) Πόροι του Ν.Π. είναι: 

α) Η ετήσια επιχορήγηση της Κοινότ. Αργέννου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κ.λπ. 

δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία. 

6) Το Ν.Π. εκπροσωπείται στα δικαστήρια και σε κάθε δημόσια αρχή 
από τον Πρόεδρο του Δ.Σ. αναπληρούμενο από τον αντιπρόεδρο. 

7) Το Δ.Σ. εκλέγει ένα από τα μέλη του ως Αντιπρόεδρο κάι ένα ως 

Γραμματέα. · ·'" - ■ 

Η απόφαση αυτή να δημοσιευθεί στην Εφημερίδα της Κυβερνήσεως: 

Μυτιλήνη, 13 Μαρτίου 1991 

Ο Νομάρχης 
Γ. ΦΩΤΕΙΝΟΠΟΥΛΟΣ 

-+- 

Αριθ. 3270 (6) 

Σύσταση στο Ν. Λέσβου ίδιου νομικού προσώπου με την επωνυμία «Σχο¬ 
λική Επιτροπή Δημοτικού Νηπιαγωγείου» Κοινότητας Στύψης. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώδικα. 

2. Τις διατάξεις τόύ'άρθρου 5 του Ν. 1894/90 όπου ορίζεται ότι συνι- 
στώνται δημοτικά ή κοινοτικά Νομικά Πρόσωπα με την επωνυμία «Σχολι¬ 
κές Επιτροπές». 

3. Την 10/91 απόφαση του Κοινοτικού Συμβουλίου της Κοινότητας 
Στύψης, αποφασίζουμε: 

1. Συσιστούμε στην Κοινότητα Στύψης Νομού Λέσβου ίδιο νομικό πρό¬ 
σωπο με την ονομασία «Σχολική Επιτροπή Δημοτικού Νηπιαγωγείου Κοι¬ 
νότητας Στύψης». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές δα¬ 
πάνες καθαριότητας θέρμανσης, φωτισμού, ύδρευσης, τηλεφώνου αποχέ¬ 
τευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδακτη¬ 
ρίων. 

γ) Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους και 
γενικότερα η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Ν.Π. διοικείται από 5/μελές Δ.Σ. αποτελούμενο από τον εκάστοτε 
Πρόεδρο Κοινότητας Στύψης και ένα (1) Κοιν. Σύμβουλο που ορίζεται από 
το Κοινοτικό Συμβούλιό τον Δ/ντή του Δημοτικού Σχολείου Στύψης, τον Δ/ 

ντή του Νηπιαγωγείου Στύψης, έναν εκπρόσωπο του Συλλόγου Γονέων χαι 
Κηδεμόνων του Δημοτικού Σχολείου. 

4) η θητεία του πρώτου Δ.Σ. λήγει με τη λήξη της παρούσας κοινοτικής 
περιόδου. 

Η θητεία των μελών του Διοικ. Συμβουλίου ακολουθεί την κοινοτική πε¬ 
ρίοδο. 

5) Πόροι του Ν.Π. είναι: 

α) Η ετήσια επιχορήγηση της Κοινότ. Στύψης. 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές κ.λπ. 
δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία. 

6) Το Ν.Π. εκπροσωπείται στα δικαστήρια και σε κάθε δημόσια αρχή 
από τον Πρόεδρο του Δ.Σ. αναπληρούμενο από του αντιπρόεδρο. 

7) Το Δ.Σ. .εκλέγει ένα από τα μέλη του ως Αντιπρόεδρο και ένα ως 
Γραμματέα. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Μυτιλήνη, 22 Μαρτίου 1991 

Ο Νομάρχης 
Γ. ΦΩΤΕΙΝΟΠΟΤΛΟΣ 

- * - 

Αριθ. ΕΣ/8224 (7) 

Σύσταση ίδιου νομικού προσώπου στην Κοινότητα Δραβήσκου Ν. Σερρών 
με την επωνυμία «Σχολική Επιτροπή Γυμνασίου Δραβήσκου». 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώδικα 
(Π.Δ. 323/1989). 

2. Τις διατάξεις του άρθρου 5 του Ν. 1894/90 «για την Ακαδημία Αθη¬ 
νών και άλλες εκπαιδευτικές διατάξεις». 

3. Την 35/1991 απόφαση του Κοινοτικού Συμβουλίου Δραβήσκου που 
αφορά τη σύσταση Ν.Π. με την επωνυμία «Σχολική Επιτροπή Γυμνασίου 
Δραβήσκου», αποφασίζουμε: 

1. Συστήνουμε στην Κοινότητα Δραβήσκου του Νομού Σερρών ίδιο νο¬ 
μικό πρόσωπο με την επωνυμία «Σχολική Επιτροπή Γυμνασίου Δραβή¬ 
σκου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές δα¬ 
πάνες καθαριότητας θέρμανσης, φωτισμού, ύδρευσης, τηλεφώνου αποχέ¬ 
τευσης, αναλωσίμων υλικών κ.λπ. 

-Η αμοιβή καθαριστριών. 

-Η εκτέλεση μικρών έργων για επισκευή και συντήρηση και του κάθε εί¬ 
δους εξοπλισμού του σχολείου. 

-Η εισήγηση προς τη Δ/νση Β/θμιας Εκπ/σης για τον εφοδιασμό από 
τον Οργανισμό Σχολικών Κτιρίων του Σχολείου με έπιπλα και εξοπλιστικά 
είδη και από το Υπουργείο Εθνικής Παιδείας και Θρησκευμάτων με βιβλία 
για τη σχολική βιβλιοθήκη. 

-Η διαχείριση των εσόδων από την ενδεχόμενη εκμετάλλευση του σχολι¬ 
κού κυλικείου καθώς και η λήψη κάθε άλλου μέτρου που κρίνεται αναγκαίο 
για τη στήριξη της διοικητική λειτουργίας της σχολικής μονάδας. 

3. Το νομικό πρόσωπο διοικείται από επταμελές (7) διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Έναν Κοινοτικό Σύμβουλο. 

γ) Τον εκάστοτε Δ/ντή του Γυμνασίου. 

δ) Έναν εκπρόσωπο του συλλόγου γονέων και κηδεμόνων Γυμνασίου, 
ε) Έναν εκπρόσωπο της μαθητικής κοινότητας Γυμνασίου, 
στ) Δύο (2) κατοίκους της Κοινότητας. 

Σε περίπτωση που δεν υφίσταται σύλλογος γονέων ορίζεται από το Κ.Σ. 
ένας γσνεύς μαθητού. Τα υπό στοιχεία β' και στ' μέλη ορίζονται με απόφαση 
του συμβουλίου. 

4. Η θητεία των μελών του Δ.Σ. ακολουθεί την κοινοτική περίοδο. 
Το Δ.Σ. εκγλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 


δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιούσια του. 

6. Το Νομικό Πρόσωπο θεκπροαωπείται στα δικαστήρια και σε κάθε δη- 
μοόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Σέρρες, 27 Μαρτίου 1991 

Ο Νομάρχης 
ΠΑΝ. ΠΑΠΑΔΗΜΑΣ 

- ♦ - 

Αριθ. ΕΣ/7719 (8) 

Τροποποίηση της αριθ. ΕΣ/18017/9.8.1989 απόφασης «Σχολική Επι¬ 
τροπή Γυμνασίου Χρυσού» Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Σ. 323/89). 

2. Τις διατάξεις του άρθρου 5 του Ν. 1894/1990 «Για την Ακαδημία 
Αθηνών και άλλες εκπαιδευτικές διατάξεις». 

3. Την αριθ. ΕΣ/18017/9.8.1979 απόφμσή μας, που δημοσιεύθηκε 
στο ΦΕΚ 662/89 τ.Β' με την οποία συστήθηκε στην κοινότητα Χρυσού ίδιο 
νομικό πρόσωπο με την επωνυμία «Σχολική Επιτροπή Γυμνασίου Χρυσού». 

4. Την αριθ. 17/1991 απόφαση του Κ.Σ. Χρυσού με την οποία τροπο¬ 
ποιείται η αριθ. 42/1989 όμοια αυτού με σκοπό να προσαρμοσθεί η συστα¬ 
τική πράξη του παραπάνω νομικού προσώπου στις διατάξεις του άρθρου 5 
του Ν. 1894/90, αποφασίζουμε: 

1. Αντικαθιστούμε την παρ. 3 της αριθ. ΕΣ/18097/9.8.1989 απόφασή 
μας ως εξής: 

«3. Το νομικό πρόσωπο διοικείται από επταμελές (7) διοικητικό συμβού¬ 
λιο αποτελούμενο από: 

α) Τον εκάστοτε πρόεδρο της Κοινότητας, ως Πρόεδρο, 
β) Δύο κοινοτικούς συμβούλους, 
γ) Τον εκάστοτε Δ/ντή του Γυμνασίου. 

δ) Τον εκπρόσωπο του συλλόγου γονέων και κηδεμόνων Γυμνασίου, 
ε) Τον εκπρόσωπο της μαθητικής κοινότητας Γυμνασίου, 
στ) Έναν δημότη κάτοικο της κοινότητας. 

Σε περίπτωση που δεν υφίσταται σύλλογος ορίζεται από το Κ.Σ. ένας γο¬ 
νέας μαθητή. Τα υπό στοιχεία β και στ μέλη ορίζονται με απόφαση του Κ.Σ. 

2. Κατά τα λοιπά ισχύει η αριθ. ΕΣ/18017/9.8.1989 απόφαση. 

Η παρούσα να δημοσιευθεϊ στην Εφημερίδα της Κυβερνήσεως. 

Σέρρες, 27 Μαρτίου 1991 

Με εντολή Νομάρχη 
Ο Διευθυντής 
ΠΑΝ. ΠΑΠΑΔΗΜΑΣ 

- ♦ - 

Αριθ. ΕΣ/6892 (9) 

Σύσταση νομικού προσώπου στην Κοινότητα Καπνοφύτου Ν. Σερρών με 
την επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Καπνοφύτου». 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις». 

3. Την αριθ. 11/1991 απόφαση του Κ.Σ. Καπνοφύτου που αφορά τη σύ¬ 
σταση Ν.Π. με την επωνυμία «Σχολική Επιτροπή Δημοτικού Σχολείου και 
Νηπιαγωγείου Καπνοφύτου», αποφασίζουμε: 

1. Συστήνουμε στην Κοινότητα Καπνοφύτου του Νομού Σερρών ίδιο Νο¬ 
μικό πρόσωπο με την επωνυμία «Σχολική Επιτροπή Δημοτικού Σχολείου 
και Νηπιαγωγείου Καπνοφύτου». 

2. Σκοπός του Νομικού προσώπου είναι: 

Η διαχείριση των πιστώσεων που του διατίθενται για την κάλυψη των 
δαπανών λειτουργίας (θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλώσιμων υλικών κ.λπ.). 

Η αμοιβή καθαριστριών. 

Η εκτέλεση έργων για την επισκευή, συντήρηση και του κάθε είδους εξο¬ 
πλισμού του σχολείου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η εισήγηση προς την Δ/νση Α/θμιας Εχπ/σης για τον εφοδιασμό από 
τον Οργανισμό Σχολικών Κτιρίων του σχολείου με έπιπλα και εξοπλιστικά 
είδη και από το Υπουργείο Εθνικής Παιδείας και θρησκευμάτων με βιβλία 
για τη σχολική βιβλιοθήκη. 

Η διαχείριση των. εσόδων από την ενδεχόμενη εκμετάλλευση του σχολι¬ 
κού κυλικείου καθώς και η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής μονάδας. . 

3. Το νομικό πρόσωπο διοικείται από επταμελές (7) διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο κοινοτικούς συμβούλους, 
γ) Τον εκάστοτε Δ/ντή του Δημοτικού Σχολείου, 
δ) Τον εκάστοτε Δ/ντή του Νηπιαγωγείου/ 

ε) Τον εκπρόσωπο του συλλόγου γονέων και κηδεμόνων του Δημοτικού 
Σχολείου. 

στ) Τον εκπρόσωπο του συλλόγου γονέων και κηδεμόνων του Νηπιαγω¬ 
γείου. 

Σε περίπτωση που δεν υφίσταται σύλλογος γονέων ορίζονται από το Κ.Σ. 
αντίστοιχα γονείς μαθητών. Το υπό στοιχείο β' μέλος ορίζεται με απόφαση 
του συμβουλίου. 

4. Η θητεία των μελών του Δ.Σ. ακολουθεί την κοινοτική περίοδο. Το 
Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπηρε¬ 
σιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Δ.Σ. και όταν αυτός απουσιάζει ή κωλύεται 
από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 27 Μαρτίου 1991 

Με εντολή Νομάρχη 
Ο Διευθυντής 
ΠΑΝ. ΠΑΠΑΔΗΜΑΣ 

-♦- 

Αριθ. ΕΣ/7521 (10) 

Σύσταση νομικού προσώπου στην Κοινότητα Δραβήσκου Ν. Σερρών με την 
επωνυμία «Σχολική Επιτροπή Δημοτικού Σχολείου και Νηπιαγωγείου 
Δραβήσκου». 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις». 

3. Την αριθ. 35/1991 απόφαση του Κ.Σ. Δραβήσκου που αφορά τη σύ¬ 
σταση Ν.Π. με την επωνυμία «Σχολική Επιτροπή Δημοτικού Σχολείου και 
Νηπιαγωγείου Δραβήσκου», αποφασίζουμε: 

1. Συστήνουμε στην Κοινότητα Δραβήσκου του Νομού Σερρών ίδιο Νο¬ 
μικό πρόσωπο με την επωνυμία «Σχολική Επιτροπή Δημοτικού Σχολείου 
και Νηπιαγωγείου Δραβήσκου». 

2. Σκοπός του Νομικού προσώπου είναι: 

Η διαχείριση των πιστώσεων που του διατίθενται για την κάλυψη των 
δαπανών λειτουργίας (θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλώσιμων υλικών κ.λπ.). 

Η αμοιβή καθαριστριών. 

Η εκτέλεση έργων για την επισκευή, συντήρηση και του κάθε είδους εξο¬ 
πλισμού του σχολείου. 

Η εισήγηση προς την Δ/νση Α/θμιας Εκπ/σης για τον εφοδιασμό από 
τον Οργανισμό Σχολικών Κτιρίων του σχολείου με έπιπλα και εξοπλιστικά 
είδη και από το Υπουργείο Εθνικής Παιδείας και θρησκευμάτων με βιβλία 
για τη σχολική βιβλιοθήκη. 

Η διαχείριση των εσόδων από την ενδεχόμενη εκμετάλλευση του σχολι¬ 
κού κυλικείου καθώς και η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής μονάδας. 

3. Το νομικό πρόσωπο διοικείται από επταμελές (7) διοικητικό συμβού¬ 
λιο αποτελούμενο από: 


α) Τον εκάστοτε Πρόεδρο της Κοινότητας, ως Πρόεδρο, 
β) Έναν κοινοτικό σύμβουλο, 
γ) Τον εκάστοτε Δ/ντή του Νηπιαγωγείου, 
δ) Τον εκάστοτε Δ/ντή του Δημοτικού Σχολείου, 
ε) Έναν εκπρόσωπο του συλλόγου γονέων και κηδεμόνων του Δημοτικού 
Σχολείου. 

στ) Έναν εκπρόσωπο του συλλόγου γονέων και κηδεμόνων του Νηπια¬ 
γωγείου. 

ζ) Έναν δημότη κάτοικο της κοινότητας. 

Σε περίπτωση που δεν υφίσταται σύλλογος γονέων ορίζονται από το Κ.Σ. 
αντίστοιχα γονείς μαθητών. Τα υπό στοιχεία β' και ζ" μέλη ορίζεται με από¬ 
φαση του συμβουλίου. 

4. Η θητεία των μελών του Δ.Σ. ακολουθεί την κοινοτική περίοδο. Το 
Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπηρε¬ 
σιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Δ.Σ. και όταν αυτός απουσιάζει ή κωλύεται 
από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 27 Μαρτίου 1991 

Με εντολή Νομάρχη 
Ο Διευθυντής 
ΠΑΝ. ΠΑΠΑΔΗΜΑΣ 

-♦- 

Αριθ. 3243 (11) 

Μεταβίβαση κυριότητας στην Κοινότητα Αγίας Ελένης Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοικη¬ 

τικής αποκεντρώσεως» όπως συμπληρώθηκαν με τις διατάξεις των άρθρων 
1 και 4 του Ν.Δ. 532/70 «περί συμπληρώσεως των διατάξεων περί διοικη¬ 
τικής αποκεντρώσεως». · 

2. Το Β.Δ. αριθ. 709/70 «περί καθορισμού των διατηρουμένων υπέρ του 
Υπουργού και των Περιφερειακών Αρχών διανομαρχιακού επιπέδου αρμο¬ 
διοτήτων επί θεμάτων του Υπουργείου Γεωργίας». 

3. Το Β.Δ. αριθ. 341/71 «περί των παρά ταις Περιφερειακαίς Υπηρε- 
σίαις του Υπουργείου Εθνικής Οικονομίας επί θεμάτων Γεωργίας Συμβου¬ 
λίων». 

4. Την υπ’ αριθ. ΕΣ/1533/23.2.90 απόφασή μας, με την οποία ανατέ¬ 
θηκαν στο Δ/ντή Γεωργίας, ορισμένα από τα καθήκοντά μας. 

5. Τις διατάξεις του άρθρου 164 του Αγροτικού Κώδικα. 

6. Το υπ’ αριθ. 622/5.9.90 έγγραφο της Κοινότητας Αγίας Ελένης, με 
το οποίο ζητάει την μεταβίβαση κατά πλήρη κυριότητα σ’ αυτή, των υπ’ 
αριθ. 56, 57 και 66 διαθεσίμων οικοπέδων, έκτασης 1.388, 1.372 και 
1.400 τ.μ. αντιστοίχως, του Συνοικισμού Αγίας Ελένης. 

7. Τουπ’αριθ. 120032/8.2.1991 έγγραφο του Υπουργείου Γεωργίας, 
με το οποίο συμφωνεί, για την ανωτέρω μεταβίβαση, αποφασίζουμε: 

Μεταβιβάζουμε στην Κοινότητα Αγίας Ελένης, κατά πλήρη νομή και κυ¬ 
ριότητα και χωρίς την υποχρέωση καταβολής τιμήματος ή άλλης αποζημι- 
ώσεως, τα κατωτέρω διαθέσιμα οικόπεδα του Συν/σμού Αγίας Ελένης. 

1) Υπ’ αριθ. 56 οικόπεδο Ο.Τ. 8 έκτασης 1.388 τ.μ. 

2) Υπ’ αριθ. 57 οικόπεδο Ο.Τ. 8 έκτασης 1.372 τ.μ. 

3) Υπ’ αριθ. 66 οικόπεδο Ο.Τ. 8 έκτασης 1.400 τ.μ. 

Η απόφαση αυτή επέχει θέση οριστικού τίτλου κυριότητας και μεταγρά¬ 
φεται στα βιβλία μεταγραφών, με την φροντίδα της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 28 Μαρτίου 1991 

Με εντολή Νομάρχη 
Η Διευθύντρια Γεωργίας 
I. ΓΑΒΡΙΗΛΙΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. ΕΣ 4009 ' (12) 

Τροποποίηση της ΕΣ 12818/11.9.89 (ΦΕΚ 702/89 τ.Β’) απόφασης Νο¬ 
μάρχη Φλωρίνης με θέμα «Σύσταση Νομικού Προσώπου Δημοσίου Δι¬ 
καίου» με την επωνυμία «Σχολική Επιτροπή Γυμνασίου και Νηπιαγω¬ 
γείου Κοιν/τας Αετού*. 

Ο ΝΟΜΑΡΧΗΣ ΦΛΩΡΙΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ. .323/89 «Δημοτικός και Κοι¬ 
νοτικός Κώδικας». 

2. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις* (ΦΕΚ 110 Α'). 

3. Την αριθμ. ΕΣ 12818/11.9.89 (ΦΕΚ 702/90 τ.Β') απόφασή μας 
που αφορά σύσταση Ν.Π.Δ.Δ. με την επωνυμία «Σχολική Επιτροπή Γυμνά-, 
σίου, Δημοτικού και Νηπιαγωγείου Κοιν/τας Αετού». 

4. Την αριθμ. 16/91 απόφαση του Κοιν. Σ/λίου Αετού που αφορά τρο¬ 
ποποίηση της αριθμ. 53/89 ομοίας, αποφασίζουμε: 

Τροποποιούμε την αριθμ. ΕΣ 12818/11.9.89 απόφασή μας που αφορά 
σύσταση Ν.Π.Δ.Δ. στην Κοιν/τα Αετού με την επωνυμία «Σχολική Επι¬ 
τροπή Γυμνασίου, Δημοτικού και Νηπιαγωγείου Κοιν/τας Αετού» ως προς 
την παρ. 3 αυτής και ορίζουμε ότι: 

. α) το νομικό πρόσωπο διοικείται από εννεαμελές Διοικητικό Συμβούλιο 
και 0 

β) στο Διοικητικό Συμβούλιο συμμετέχουν, πέραν των οριζομένων με την 
προάναφερόμενη απόφασή μας, ένας εκπρόσωπος των μαθητικών κοινοτή¬ 
των και ένας εκπρόσωπος των κατοίκων της Κοιν/τας Αετού. 

Η απόφαση αυτή, να δημοσιευθεί στην Εφημερίδα της Κυβερνήσεως. 

Φλώρινα, 27 Μαρτίου 1991 
Ο Νομάρχης 

ΠΑΝ. ΠΑΠΑΔΟΠΟΤΛΟΣ 


Αριθ. ΕΣ 3895 (13) 

Τροποποίηση της ΕΣ 4101/19.4.90 (ΦΕΚ 291 τ.Β') απόφασης Νομάρχη 

Φλωρίνης που αφορά «Σύσταση Νομικού Προσώπου Δημοσίου Δικαίου» 

με την επωνυμία «Σχολική Επιτροπή Γυμνασίου και Λυκείου Μελέτης». 

Ο ΝΟΜΑΡΧΗΣ ΦΛΩΡΙΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «Δημοτικός και Κοι¬ 
νοτικός Κώδικας». 

2. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις» (ΦΕΚ 110 Α'). 

3. Την αριθμ. ΕΣ 4101/19.4.90 (ΦΕΚ 291 Β') απόφασή μας'που 
αφορά σύσταση Ν.Π.Δ.Δ. με την επωνυμία «Σχολική Επιτροπή Γυμνασίου 
και Λυκείου Μελίτης» στην Κοινότητα Μελίτης. 

4. Την αριθμ. 12/91.απόφαση του Κ.Σ. Μελίτης που αφορά τροποποί¬ 
ηση της αριθμ. 14/90 ομοίας, αποφασίζουμε: 

Τροποποιούμε την αριθμ. ΕΣ 4101/19.4.90 απόφασή μας που αφορά 
σύσταση Ν.Π.Δ.Δ. στην Κοιν/τα Μελίτης με την επωνυμία «Σχολική Επι¬ 
τροπή Γυμνασίου και Λυκείου Μελίτης» ως προς την παρ. 3 αυτής και ορί¬ 
ζουμε ότι: 

α) το νομικό πρόσωπο διοικείται από επταμελές Διοικητικό Συμβούλιο 
και 

β) στο Διοικητικό Συμβούλιο συμμετέχουν, πέραν των οριζομένων με την 
προαναφερόμενη απόφασή μιας, ένας εκπρόσωπρς των μαθητικών κοινοτή¬ 
των και ένας εκπρόσωπος των κατοίκων της Κοιν/τας Μελίτης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 27 Μαρτίου 1991 
Ο Νομάρχης 

ΠΑΝ. ΠΑΠΑΔΟΠΟΤΛΟΣ 

-Ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην ΕΣ/24256/16.10.1989 απόφαση Νομάρχη Σερρών «Σχολική 
Επιτροπή Δημοτικού Σχολείου και Νηπιαγωγείου Καμαρωτού» που δημο- 
σιεύθηκε στο ΦΕΚ 843/3.11.1989/τ. Β’ στην παρ. 3 προστίθεται στίχος 
δ) Δύο (2) εκπροσώπους των συλλόγων γονέων και κηδεμόνων των δύο 
σχολικών μονάδων (έναν από κάθε σύλλογο). 

(Από τη Νομαρχία Σερρών) 

